| LapijaLappi Lappland |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Suomijos vėliava Suomija |
| **Administracinis centras** | Rovaniemis |
| **Savivaldybės** | 21 |
|  |
| **Gyventojų** (2009 m.) | 184 000 |
| **Plotas** | 98 984 km² |
| **Tankumas** (2009 m.) | 1,86 žm./km² |
|  |
| **Regioninis paukštis** | Mėlyngurklė |
| **Regioninis augalas** | Paprastasis burbulis |
|  |
| **Tinklalapis** | www.laaninhallitus.fi |

**Lapija** (arba ***Laplandija***; suom. *Lappi*; sam. *Lappi*; šved. *Lappland*) – Suomijos regionas, apimantis Suomijai priklausančią Laplandijos dalį. Iki 2009 m. regionas sutapo su to paties pavadinimo provincija. Regionas pietuose ribojasi su Šiaurės Ostrobotnijos regionu, vakaruose su Botnijos įlanka ir Švedija (Norboteno lėnu), šiaurėje su Norvegija (Trumso apskritimi) bei rytuose su Rusija (Murmansko sritimi).

Istorija
--------

Lapijos provincijos (grafystės) herbas
Dabartinės Laplandijos teritoriją sudarė istorinės Laponijos, Ostrobotnijos ir Vesterboteno provincijos. XIX a. nuo Švedijos atskyrus Suomiją, istorinė Laponija buvo padalinta tarp Švedijos ir Suomijos. Suomijos teritorijoje visa dabartinė Lapija buvo administruojama kaip Oulu grafystės dalis.

Atskira Laplandijos provincija (ar grafystė) buvo įkurta 1936 m. atskyrus teritorijas nuo Oulu provincijos. Po Antrojo pasaulinio karo Petsamo ir Salla teritorijos buvo perleistos Sovietų Sąjungai. Administraciškai provincija sutapo su Lapijos regionu (ji ir Alandų salos buvo vienintelės Suomijos provincijos kartu esančios ir regionai).

Provincijos savivaldai atstovavo iš 7 provincinių ministerijų sudaryta *valstybinė Laplandijos provincinė valdyba*. Laplandijos provincijos herbą sudarė istorinių Laponijos ir Ostrobotnijos provincijų herbai.

2009 m. Suomijoje panaikinus provincijas, panaikinta ir dvigubas Lapijos valdymas. Dabar Lapija yra tik regionas.

Valdymas
--------

Regionas smulkiau skirstomas į 6 subregionus, kurie dar skirstomi į 21 savivaldybę arba municipalitetą. 21 municipalitetas sudaro 1 regioną, kuris valdomas Laplandijos Regioninės Tarybos (suom. *Lapin liitto*; šved. *Lapplands förbund*)

Lapijoje gyvena apie 3,6 % visų Suomijos gyventojų, ir tai yra mažiausiai apgyvendinta Suomijos teritorija. Didžiausi miestai yra Rovaniemis (administracinis centras), Kemis, ir Tornijas. Iš 185 000 gyventojų, 5 % sudaro samiai.

Šiauriausios Laplandijos savivaldybės, kuriose samiai sudaro daugumą, suformuoja Samių juridinę teritoriją. Ši samių organizacija veikia lygiomis teisėmis su provincija.

Laplandijos regionas naudoja istorinės Laponijos herbo variantą.

Laplandijos provincija (kairėje) ir regionas (dešinėje)

Nuorodos
--------

|  |  |
| --- | --- |
|  | **Vikiteka: Lapija** – vaizdinė ir garsinė medžiaga  |

* Laplandijos valstybinė provincinė valdyba Archyvuota kopija 2003-04-03 iš Wayback Machine projekto. – Oficiali svetainė
* Laplandijos Regioninė Taryba – Oficiali svetainė
* Lapland Finland Portal Archyvuota kopija 2009-09-18 iš Wayback Machine projekto. – Oficialus kelionų gidas

|  |  |
| --- | --- |
| **Buvusios Suomijos provincijos (1997-2010 m.)** |  |
| Alandų salos • Laplandija • Oulu • Pietų Suomija • Rytų Suomija • Vakarų Suomija |

|  |  |
| --- | --- |
|  **Suomijos regionai** |  |
| Alandai · Kainū · Kiumenlaksas · Lapija · Peijenės Hemė · Pietų Karelija · Pietų Pohjanma · Pietų Savas · Pietvakarių Suomija · Pirkanma · Pohjanma · Satakunta · Šiaurės Karelija · Šiaurės Pohjanma · Šiaurės Savas · Ūsima · Vidurio Hemė · Vidurio Pohjanma · Vidurio Suomija |

Koordinatės: 67° š. pl. 26° r. ilg.﻿ / ﻿67°š. pl. 26°r. ilg.﻿ / 67; 26